b'\n_START_ARTICLE_\nDouglas MacArthur\n_START_SECTION_\nCopil\xc4\x83ria \xc8\x99i anii de studii\n_START_PARAGRAPH_\nDouglas MacArthur s-a n\xc4\x83scut ca fiul politicianului \xc8\x99i juristului  Arthur MacArthur, Jr., \xc8\x99i al lui Mary Pinkney Hardy MacArthur. \xc3\x8en R\xc4\x83zboiul Civil American tat\xc4\x83l lui Douglas MacArthur a fost promovat la rangul de general-locotenent \xc8\x99i decorat cu Medalia de Onoare a Congresului._NEWLINE_A fost admis la Academia Militar\xc4\x83 West Point \xc3\xaen 13 iunie 1899, absolvind academia \xc3\xaen 11 iunie 1903, cu cel de-al treilea rezultat din toate timpurile.\n_START_SECTION_\nPrimii ani ca ofi\xc8\x9ber\n_START_PARAGRAPH_\n\xc3\x8en prima sa campanie militar\xc4\x83 a participat ca ofi\xc8\x9ber \xc3\xaen expedi\xc8\x9bia "Pancho Villa" (1916-1917).\n_START_SECTION_\nPrimul R\xc4\x83zboi Mondial\n_START_PARAGRAPH_\nDouglas MacArthur a coordonat pentru prima dat\xc4\x83 trupele militare americane \xc3\xaen timpul Primului R\xc4\x83zboi Mondial, c\xc3\xa2nd a ajutat la organizarea Diviziei Curcubeul, format\xc4\x83 din unit\xc4\x83\xc8\x9bi ale G\xc4\x83rzilor Na\xc8\x9bionale din diferite state federale._NEWLINE_\xc3\x8en Primul R\xc4\x83zboi Mondial a fost r\xc4\x83nit de dou\xc4\x83 ori \xc8\x99i pentru c\xc4\x83 a refuzat s\xc4\x83 foloseasc\xc4\x83 masca de gaze a suferit toat\xc4\x83 via\xc8\x9ba din cauza problemelor la pl\xc4\x83m\xc3\xa2ni.\n_START_SECTION_\nPerioada interbelic\xc4\x83\n_START_PARAGRAPH_\n\xc3\x8en 1919 MacArthur a devenit directorul Academiei Militare West Point. _NEWLINE_\xc3\x8en 1935, c\xc3\xa2nd Filipinele au ob\xc8\x9binut status semi-independent de SUA, pre\xc8\x99edintele Manuel Quezon a solicitat serviciile lui MacArthur ca s\xc4\x83 coordoneze crearea Armatei Filipineze, ceea ce el a acceptat, primind gradul de mare\xc8\x99al al Armatei Filipineze. _NEWLINE_MacArthur a considerat c\xc4\x83 terenurile de instruc\xc8\x9bie sunt insuficiente. Echipamentul era echipament american \xe2\x80\x9emai mult sau mai pu\xc8\x9bin \xc3\xaenvechit\xe2\x80\x9d, iar bugetul de 6 milioane de dolari era complet inadecvat._NEWLINE_\xc3\x8en data de 31 decembrie 1937 MacArthur s-a retras oficial din Armata SUA, dar a r\xc4\x83mas \xc3\xaen continuare consilier al lui Quezon.\n_START_SECTION_\nCampania din Filipine (1941-1942)\n_START_PARAGRAPH_\n\xc3\x8en data de 26 iulie 1941 Roosevelt a federalizat Armata Filipinez\xc4\x83, l-a rechemat pe MacArthur \xc3\xaen serviciu militar ca general maior \xc8\x99i l-a numit Comandant al for\xc8\x9belor US Army \xc3\xaen Orientul \xc3\x8endep\xc4\x83rtat (USAFFE). A doua zi MacArthur a fost promovat general-locotenent. La data respectiv\xc4\x83 trupele din Filipine aveau un efectiv de 22.000 oameni, dintre care 12.000 erau cerceta\xc8\x99i filipinezi. \xc3\x8entre luna iulie \xc8\x99i decembrie garnizoana a primit \xc3\xaent\xc4\x83riri, 8.500 oameni._NEWLINE_MacArthur a fost informat despre Atacul de la Pearl Harbour la 8 decembrie 1941 ora 03:30. _NEWLINE_La ora 12:30 a avut loc primul atac aviatic japonez care a distrus 35 avioane B-17 Flying Fortress, 53 avioane P-40 Warhawk (din cele 107 existente), 3 Seversky P-35  \xc8\x99i alte 25 avioane de diferite tipuri, majoritatea fiind distruse la sol. Atacul s-a soldat cu 80 mor\xc8\x9bi \xc8\x99i 150 r\xc4\x83ni\xc8\x9bi._NEWLINE_Ce a mai r\xc4\x83mas din for\xc8\x9ba aviatic\xc4\x83 din Orientul \xc3\x8endep\xc4\x83rtat a fost distrus \xc3\xaen urm\xc4\x83toarele zile._NEWLINE_Planurile de ap\xc4\x83rare f\xc4\x83cute \xc3\xaenainte de r\xc4\x83zboi presupuneau, c\xc4\x83 japonezii nu pot fi \xc3\xaempiedica\xc8\x9bi s\xc4\x83 debarce pe insula Luzon \xc8\x99i s-a hot\xc4\x83r\xc3\xa2t ca for\xc8\x9bele americane \xc8\x99i filipineze s\xc4\x83 abandoneze Manila \xc8\x99i s\xc4\x83 se retrag\xc4\x83 pe peninsula Bataan. MacArthur a \xc3\xaencercat s\xc4\x83 \xc3\xaencetineasc\xc4\x83 avansul trupelor japoneze cu o ap\xc4\x83rare \xc3\xaempotriva debarc\xc4\x83rilor japoneze, dar dup\xc4\x83 ce a v\xc4\x83zut avansarea rapid\xc4\x83 a for\xc8\x9belor japoneze, a ordonat trupelor s\xc4\x83 se retrag\xc4\x83 pe Bataan._NEWLINE_Pe 25 decembrie MacArthur \xc8\x99i-a mutat cartierul general pe insula fort\xc4\x83rea\xc8\x9b\xc4\x83 Corregidor \xc3\xaen Golful Manila. O serie de atacuri aeriene japoneze au distrus toate structurile expuse de pe insul\xc4\x83, astfel c\xc4\x83 cartierul general al USAFFE a fost mutat \xc3\xaen tunelele Malinta._NEWLINE_Trupele din Bataan cu toate c\xc4\x83 \xc8\x99tiau c\xc4\x83 au fost abandona\xc8\x9bi, au continuat s\xc4\x83 lupte. Unii i-au blamat pe Roosevelt \xc8\x99i MacArthur pentru situa\xc8\x9bia nepl\xc4\x83cut\xc4\x83.\n_START_SECTION_\nFuga \xc3\xaen Australia \xc8\x99i Medalia de Onoare\n_START_PARAGRAPH_\n\xc3\x8en februarie 1942 for\xc8\x9bele japoneze au str\xc3\xa2ns presiunea \xc3\xaen jurul Filipinelor,  MacArthur a primit ordinul de a se reloca \xc3\xaen Australia, iar \xc3\xaen 12 martie 1942 \xc3\xaempreun\xc4\x83 cu familia \xc8\x99i comandament au p\xc4\x83r\xc4\x83sit Coregidor la bordul unor vedete torpiloare._NEWLINE_\xc3\x8en data de 20 martie la Terowie, \xc3\xaen Australia \xc8\x99i-a rostit faimosul discurs \xe2\x80\x9eWe shall return\xe2\x80\x9d.  _NEWLINE_Restul trupelor au r\xc4\x83mas s\xc4\x83 lupte. Bataan s-a predat \xc3\xaen 9 aprilie, iar Corregidor \xc3\xaen 6 mai.  George Marshall a decis, c\xc4\x83 MacArthur merit\xc4\x83 cea mai \xc3\xaenalt\xc4\x83 distinc\xc8\x9bie american\xc4\x83, Medal of Honor, pentru care a fost nominalizat anterior de dou\xc4\x83 ori, care era subliniat, \xc3\xaen vederea echilibr\xc4\x83rii propagandei japoneze, c\xc4\x83 \xc8\x99i-ar fi p\xc4\x83r\xc4\x83sit postul de comand\xc4\x83. Eisenhower a men\xc8\x9bionat, c\xc4\x83 MacArthur de fapt nu a f\xc4\x83cut nici o fapt\xc4\x83 deosebit\xc4\x83 cerut\xc4\x83 de regulament pentru acordarea acestei distinc\xc8\x9bii, dar Marshall a dat ca exemplu cazul lui Charles Lindbergh din 1927.\n_START_SECTION_\nR\xc4\x83zboiul din Coreea\n_START_PARAGRAPH_\n\xc3\x8en data de 25 iunie 1950 Coreea de Nord a invadat Coreea de Sud, a izbucnit R\xc4\x83zboiul din Coreea. ONU a adoptat Rezolu\xc8\x9bia 82, prin care a autorizat for\xc8\x9bele ONU s\xc4\x83 acorde sprijin Coreei de Sud. Na\xc8\x9biunile Unite a \xc3\xaens\xc4\x83rcinat SUA s\xc4\x83 numeasc\xc4\x83 un comandant pentru for\xc8\x9bele ONU \xc8\x99i Cartierul General Unit l-a numit unanim pe Douglas MacArthur._NEWLINE_For\xc8\x9bele Na\xc8\x9biunilor Unite au fost respinse \xc3\xaen Perimetrul Pusan, dar \xc3\xaentre timp raportul de for\xc8\x9be s-a r\xc4\x83sturnat. Trupele ONU au primit \xc3\xaent\xc4\x83riri, num\xc4\x83rul militarilor ajung\xc3\xa2nd acum la 180.000, iar cel al nord-coreenilor era de 88.000, linia de aprovizionare a acestora din urm\xc4\x83 s-a lungit. Trupele ONU acum erau superiori \xc8\x99i \xc3\xaen privin\xc8\x9ba pieselor de artilerie \xc8\x99i ale tancurilor. _NEWLINE_\xc3\x8en loc s\xc4\x83 resping\xc4\x83 din Perimetrul Pusan for\xc8\x9bele comuniste, Douglas MacArthur a f\xc4\x83cut o debarcare \xc3\xaendr\xc4\x83znea\xc8\x9b\xc4\x83 la Incheon, \xc8\x99i a respins trupele nord-coreene p\xc3\xa2n\xc4\x83 la grani\xc8\x9ba chinez\xc4\x83._NEWLINE_La grani\xc8\x9ba Coreei de Nord cu China MacArthur a f\xc4\x83cut gre\xc8\x99eala c\xc4\x83 s-a apropiat prea mult de grani\xc8\x9b\xc4\x83, implic\xc3\xa2nd \xc8\x99i armata chinez\xc4\x83 \xc3\xaen conflictul militar.'